EkBass/fiwiki-20250220-pages-articles huggingface dataset:
Dum Dum (Intia)

Dum Dum, myös Dumdum (; (hindin kielestä: दमदमा damadmā, “tenalji, korotettu kumpu tai varustus”) on kaupunki Intiassa, Länsi-Bengalin osavaltiossa. Se on osa Kalkuttaa; Dum Dum on noin 22 km Kalkutan keskuksesta. Kaupungin alkuperäinen nimi oli "Domdoma". Netaji Subhas Chandra Bosen kansainvälinen lentoasema sijaitsee Dum Dumissa. Kaupunki perustettiin 1783. Sen naapurit ovat North Dum Dum ja South Dum Dum. ==Etymologia== Alueella sijaitsi englantilaisten asevarikko ja patruunalataamo Dum-Dum Arsenal 1800-luvun lopulla. Siellä valmistettiin sekä onttopäisiä että pehmeäkärkisiä luoteja .303 British-ammusta varten. Täällä kehitettiin 1890-luvulla dumdum-luoti, kun kokovaippaisista luodeista tehtiin laajenevia/hajoavia viilaamalla luodin kärjestä millimetri pois, jolloin lyijyinen sisus paljastui ja luoti saattoi laajeta osuessaan. == Lähteet == == Aiheesta muualla == * Dum Dum MapsOfIndia.com * Dum-Dum britannica.com Luokka:Länsi-Bengalin kaupungit
Hymisseis

Hymisseis ( tai ) oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta, mutta sen arvellaan sijainneen Amyzonin ja Mylasan välillä. Myöskään kaupungin historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Hymisseis kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 451/450–447/446 eaa. kolmesti sekä vielä vuonna 425/424 eaa. Kaupungin kansalaisista käytettiin etnonyymejä Hymisseus () ja Hymesseus (). == Lähteet == Luokka:Kaarian kaupungit
Idrias

Idrias () oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Se sijaitsi lähellä nykyistä Muğlan maakunnan Salihpaşalaria. Idriaksen historiasta tiedetään vain vähän. Stefanos Byzantionlainen mainitsee sen aikaisemmaksi nimeksi Khrysaoris. Kaupungin mainitsevat myös Herodotos, Strabon ja Pausanias.Herodotos: Historiateos 5.118; Strabon: Geografika 14.2.25; Pausanias: Kreikan kuvaus 5.21.10; Stefanos Byzantionlainen: Ethnika 696. Vaikka Idrias on luettu nykytutkimuksessa arkaaisen ja/tai klassisen kauden polisten eli itsenäisten kaupunkivaltioiden joukkoon, sen todellinen asema tunnetaan kuitenkin huonosti. Klassisella kaudella 400-luvulla eaa. Idrias saattoi kuului Ateenan johtamaan Deloksen meriliittoon, tai ainakin se esiintyy liiton verotusluetteloissa vuonna 425/424 eaa. Kaupungin kansalaisesta käytettiin etnonyymiä Edrieus (). Myöhempi hellenistisellä kaudella vuonna 281 eaa. perustettu Stratonikeian kaupunki perustettiin joko samalle paikalla kuin varhaisempi Idrias, tai ainakin hyvin lähelle sitä, jolloin se korvasi aiemman kaupungin. Siksi Idrias mainitaan usein Stratonikeian varhaisempana nimenä. == Lähteet == Luokka:Kaarian kaupungit Luokka:Muğlan maakunta
Kodapeis

Kodapeis () oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta. Myöskään Kodapeisin historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Kodapeis kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 453/452–445/444 eaa. viidesti sekä vielä vuonna 425/424 eaa. Kaupungin kansalaisesta käytettiin etnonyymiä Kodapeus (). == Lähteet == Luokka:Kaarian kaupungit
Kyrbissos

Kyrbissos (, ) oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta. Myöskään Kyrbissoksen historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Kyrbissos kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 454/453–445/444 eaa. sekä vielä vuonna 425/424 eaa. Kaupungin kansalaisesta käytettiin etnonyymiä Kyrbisseus (). == Lähteet == Luokka:Kaarian kaupungit
Yuzawa

Yuzawa voi tarkoittaa: == Maantiede == * Yuzawa, Japanin kaupunki Akitan prefektuurissa * Yuzawa, Japanin maaseutukaupunki Niigatan prefektuurissa == Henkilöt == * Masato Yuzawa (s. 1993), japanilainen jalkapalloilija * Ryō Yuzawa (s. 1976), japanilainen pöytätennispelaaja
Narisbareis

Narisbareis () oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta. Myöskään Narisbareisin historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että Narisbareis kuului klassisella kaudella 400-luvulla eaa. Ateenan johtamaan Deloksen meriliittoon. Se esiintyy liiton verotusluetteloissa vuosina 454/453–440/439 eaa. Kaupungin kansalaisesta käytettiin etnonyymiä Narisbareus (). == Lähteet == Luokka:Kaarian kaupungit
Naryandos

Naryandos (, ) oli antiikin aikainen kaupunki ja kaupunkivaltio (polis) Kaariassa Vähässä-Aasiassa nykyisen Turkin alueella. Sen tarkkaa sijaintia ei tunneta. Myöskään Naryandoksen historiasta ei tiedetä juuri mitään. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Tulkinta perustuu lähinnä siihen, että löydettyjen piirtokirjoitusten perusteella kaupungilla vaikuttaa olleen tähän viittaavaa yhteistoimintaa Mylasan poliksen kanssa 300-luvulla eaa. Toinen piirtokirjoitus hellenistiseltä kaudelta viittaa Demeter Naryandiksen kulttiin. Kaupungin kansalaisesta käytettiin etnonyymiä Naryandeus (). == Lähteet == Luokka:Kaarian kaupungit
Pitane

Pitane () oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Se sijaitsi nykyisen İzmirin maakunnan Çandarlın paikalla. == Maantiede == Pitanen poliksen kaupunkikeskus sijaitsi Aioliin rannikolla Elaianlahden pohjoisrannalla olleella pienellä niemellä länteen Kaikos-joen (nyk. Bakırçay) suusta ja koilliseen Fokaiasta. Kaupungilla oli kaksi satamaa, mikä toi sille huomattavan kaupallisen edun.Strabon: Geografika 13.614; Ovidius: Muodonmuutoksia 7.357. Pitanen kaupunkivaltion hallussa olleen alueen kooksi on arvioitu alle 100 neliökilometriä. Se rajautui lännessä Kane-vuoreen, pohjoisessa Teuthranian poliksen alueeseen ja idässä Elaian alueeseen. == Historia == Pitanen perustivat Lesbokselta tulleet aiolialaiset siirtokuntalaiset 1000-luvulla eaa. Kaupunki oli yksi Aioliin dodekapoliin kahdestatoista tai myöhemmin yhdestätoista kaupungista. Kaupunki kukoisti arkaaisella kaudella 600–500-luvuilla eaa., mutta ei näytellyt historiassa koskaan erityisen merkittävää osaa.Herodotos: Historiateos 1.149. Klassisella kaudella 400-luvulla eaa. Pitane kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 453/452–433/432 eaa. Kaupunki löi omaa pronssirahaa 300-luvulla eaa. Pitanesta oli kotoisin muun muassa akatemialainen filosofi Arkesilaos. Kaupungin kansalaisesta käytettiin etnonyymiä Pitanaios (). Pitane kukoisti vielä hellenistisellä kaudella 200-luvulla eaa. läheisen Pergamonin suuren merkityksen ansiosta. Kaupunki kärsi tuhoja maanjäristyksessä roomalaisella kaudella keisari Tituksen aikana.Klaudios Ptolemaios: Geografia 5.2.5; Plinius vanhempi: Naturalis historia 5.32, 35.49; Ovidius: Muodonmuutoksia 7.357. Kaupunki oli olemassa vielä 500-luvulla jaa., sillä Hierokles mainitsee sen. 1200-luvulla antiikin Pitanen paikalla oli venetsialainen linna. Kaupungin paikalla on suoritettu arkeologisia kaivauksia 1800-luvulta lähtien. == Rakennukset ja löydökset == Kaupunki oli ympäröity muureilla viimeistään 300-luvulla eaa. Niistä on säilynyt joitakin jäänteitä erityisesti kaupungin niemen länsiosassa. Muihin löytöihin lukeutuvat muun muassa teatterin ja stadionin paikat sekä sataman aallonmurtajien jäänteet. Kaupungin hautausmailta on löydetty erityisesti keramiikkaa protogeometriselta, geometriselta, orientalisoivalta ja arkaaiselta kaudelta sekä myös joitakin vaaseja mykeneläiseltä kaudelta. Kaupungista tehtyjä löytöjä on esillä Istanbulin arkeologisessa museossa ja İzmirin arkeologisessa museossa. == Lähteet == == Aiheesta muualla == Luokka:Aioliin kaupungit Luokka:Arkeologiset kohteet Turkissa
Seleinus

Seleinus ( tai Seleinous, myös tai Selinous) oli antiikin aikainen kaupunki ja kaupunkivaltio (polis) Peparethoksen saarella (nyk. Skópelos) Kreikassa. Sen kaupunkikeskus sijaitsi saaren pohjoisosassa nykyisen Glóssan Loutrákin kylän paikalla. Peparethoksen saari oli tripolis, ja siellä sijaitsivat myös kaupungit Peparethos ja Panormos. Peparethos oli näistä kolmesta merkittävin ja Seleinus ja Panormos olivat oletettavasti sen alaisuudessa. Seleinuksen kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. Kaupungin olemassaolo poliksena jo klassisella kaudella tunnetaan huonosti. Tulkinta perustuu lähinnä mainintaan myöhemmässä roomalaisaikaisessa piirtokirjoituksessa, sekä siihen, että Pseudo-Skymnos kutsuu saarta tripolikseksi, eikä muita vaihtoehtoja kolmanneksi kaupungiksi ole. Kaupungin kansalaisesta käytettiin etnonyymiä Seleinūsios (). Kaupungin akropoliina eli yläkaupunkina ja linnavuorena toimi meren rannalla oleva harjanne heti nykyisen Loutrákin kylän luoteispuolella. Kukkula on ollut varustettu muurein. Niistä on säilynyt jäänteitä, jotka on ajoitettu 300-luvulle eaa. Kaupungin paikalta on löydetty myös Athenen temppeliksi oletetut rauniot 400-luvulta eaa. sekä roomalaisaikaisten kylpylärakennusten jäänteitä. == Lähteet == Luokka:Antiikin Kreikan kaupungit Egeanmeren saarilla Luokka:Skópelos
Aniekpeno Udoh

Aniekpeno Christopher Udo (s. 11. marraskuuta 1996 Anua Nigeria) on nigerialainen jalkapalloilija, joka edustaa Veikkausliigassa pelaavaa Kuopion Palloseuraa.Aniekpeno Udoh Soccerway-sivustolla Udoh teki norjalaisen Viking FK:n kanssa nelivuotisen sopimuksen tammikuussa 2016 samanaikaisesti maanmiehensä Usman Salen kanssa. Viking FK pelasi tänä aikana aluksi pääsarjassa. Udoh pelasi Vikingin riveissä kaikkiaan vain 10 ottelua, joista kahdeksan sarjapeliä. Hänet lainattiin vuoden 2017 alusta norjalaiseen toiseksi korkeimman sarjatason Levanger FK:n riveihin ja edelleen elokuussa 2018 ruotsalaiseen Superettanin Ljungskile SK:n riveihin. Seuraava vuonna Ljungskile SK teki sopimuksen Udohin kanssa jatkosta eli vuodesta 2019. Vuoden 2020 alussa Udoh siirtyi Suomeen Veikkausliigaan edellisen vuoden mestarin Kuopion Palloseuran riveihin. Hänen aiempi maanmies Usman Sale aloitti myös keväällä 2020 KuPS:n riveissä. Udoh oli KuPS:n kauden 2020 paras maalintekijä seitsemällä maalillaan. == Saavutukset == * Suomen mestaruuspronssia: 2020 == Lähteet == Luokka:Nigerialaiset jalkapalloilijat Luokka:Vuonna 1996 syntyneet Luokka:Elävät henkilöt
Ruthie Tompson

Ruthie Tompson (22. heinäkuuta 1910 – 10. lokakuuta 2021) oli yhdysvaltalainen animaattori ja taiteilija. Hänet tunnettiin erityisesti työstään The Walt Disney Company -yhtiössä. Tompson syntyi 22. heinäkuuta 1910 Portlandissa Mainessa, mutta kasvoi Bostonissa Massachusettsissa. Sitten hän muutti perheensä kanssa Oaklandiin Kaliforniaan kahdeksanvuotiaana marraskuussa 1918. Hän asui lapsena lähellä Disneyn perhettä ja tutustui heihin. Tavattuaan Walt Disneyn nuorena aikuisena työpaikallaan Dubrock’s Riding Academyssa, jossa Disney pelasi usein pooloa, Disney tarjosi hänelle työpaikkaa maalaajana elokuvassa Lumikki ja seitsemän kääpiötä. Tompson ylennettiin animaatiotarkistajaksi toisen maailmansodan aikana, jolloin hän työskenteli koulutuselokuvien parissa Yhdysvaltain asevoimille. Näiden elokuvien pääosissa oli Disney-hahmoja kuten Mikki Hiiri, Aku Ankka ja Hessu Hopo. Tompson jäi eläkkeelle vuonna 1975 työskenneltyään The Walt Disney Company -yhtiössä melkein 40 vuotta. Vuonna 2000 hänelle annettiin Disney Legends -tunnustus työstään Studion hyväksi. ==Valikoitu filmografia== * Lumikki ja seitsemän kääpiötä (1937) * Pitkästyneet haamut (1937) * Pinocchio (1940) * Fantasia (1940) * Dumbo (1941) * Aku Ankka matematiikan valtakunnassa (1959) * Prinsessa Ruusunen (1959) * Maija Poppanen (1964) * Aristokatit (1970) * Robin Hood (1973) * Pelastuspartio Bernard ja Bianca (1977) * Taru sormusten herrasta (1978) ==Lähteet== Luokka:Yhdysvaltalaiset animaattorit Luokka:Yli 110-vuotiaiksi eläneet yhdysvaltalaiset Luokka:Vuonna 1910 syntyneet Luokka:Vuonna 2021 kuolleet
Piitulainen

Piitulainen on sukunimi, joka on muun muassa seuraavilla henkilöillä: * Harri Piitulainen (s. 1947), suomalainen nyrkkeilijä * Jesper Piitulainen (s. 1991), suomalainen jääkiekkoilija * Marja-Leena Piitulainen (s. 1945), suomalainen filosofian tohtori * Mikko Piitulainen (1878–1935), suomalainen poliitikko * Yrjö Piitulainen (1921–1987), suomalainen nyrkkeilijä
Pedro Vitor

Pedro Vitor Ferreira da Silva (s. 20. maaliskuuta 1998 Recife, Brasilia), pelaajanimeltä Pedro Vitor on brasilialainen jalkapalloilija, joka edustaa Veikkausliigassa pelaavaa Kuopion Palloseuraa. Hänen pelikkansa on keskikentällä.https://int.soccerway.com/players/pedro-vitor-ferreira/478735/ Pedro Vitor soccerway-sivustolla Pedro Vitor aloitti jalkapallouransa kotimaassaan Brasiliassa, jossa ensimmäinen aikuisten joukkue oli Pernambuco- osavaltion pääkaupungin Sport Recife. Nuori brasilialainen siirtyi Eurooppaan vuonna 2018, kun hän siirtyi kreikkalaisen AEK Ateena FC:n riveihin. Ura vei kuitenkin nopeasti Ukrainaan FK Lvivin riveihin, jossa hän on pelannut nyt kaksi sarjakautta. Pedro Vitorille on kertynyt Ukrainan pääsarjassa yhteensä 26 ottelua, joissa on syntynyt 3 maalia. Hän siirtyi lainasopimuksella helmikuussa 2020 Suomeen Veikkausliigaan Kuopion Palloseuran (KuPS) riveihin. Pedro Vitor ehti pelata heinäkuussa 2020 käynnistyneessä Veikkausliigassa vain neljä ottelua ennen loukkaantumistaan, joka esti hänen loppukauden pelaamisensa. Kyseisellä kaudella KuPS saavutti pronssia. == Saavutukset == * Suomen mestaruuspronssia:2020 == Lähteet == Luokka:Brasilialaiset jalkapalloilijat Luokka:Vuonna 1998 syntyneet Luokka:Elävät henkilöt
Grudziądzin piirikunta

Grudziądzin piirikunta () on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 40 238\. Piirikunta jakautuu kuuteen maalaiskuntaan, jotka ovat Grudziądz, Gruta, Łasin (sisältää Łasinin kaupungin), Radzyń Chełmiński (sisältää Radzyń Chełmińskin kaupungin), Rogóźno sekä Świecie nad Osą. Hallintokeskus Grudziądz on piirikuntatason kaupunki eikä siten kuulu piirikuntaan. Grudziądzin piirikunnalla on yhteistä rajaa Kwidzynin, Iławan, County, Nowe Miaston, Brodnican, Wąbrzeźnon, Chełmnon ja Świecien piirikuntien kanssa. Sen pinta-alasta 14,5 prosenttia oli metsän peitossa vuonna 2018. Grudziądzin piirikunnan työttömyysaste oli vuoden 2018 lopussa 11,1 prosenttia. Luku on huomattavan korkea koko Puolan työttömyysasteeseen verrattuna. Vuoden 2019 lopussa Grudziądzin piirikunnassa oli 40 238 asukasta, joista täsmälleen 50 prosenttia naispuolisia ja 50 prosenttia miespuolisia. Puolan väestönlaskennassa 2011 väkiluvun laskettiin olevan 40 158 ja sen ennakoidaan vuoteen 2050 mennessä pienenevän 35 150 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 20,1 prosenttia, työikäisten 62,2 prosenttia ja eläkeikäisten 17,7 prosenttia väestön keski-iän ollessa 39,7 vuotta. Elävänä syntyi vuonna 2019 yhteensä 339 lasta. == Lähteet == Luokka:Kujavia-Pommerin piirikunnat
Doula

Doulaksi nimitetään äidin tukena synnytyksessä toimivaa henkilöä, joka ei ole lapsen vanhempi eikä ammattimaisen terveydenhuollon edustaja. Sana on kreikkaa ja tarkoittaa palvelijatarta. Valtakunnallisen Suomen Doulat -yhdistyksen mukaan doula on tukena raskauden aikana, synnytyksessä sekä sen jälkeen molemmille vanhemmille. Yhdistyksen mukaan hän tarjoaa läsnäoloa, tiedollista ja fyysistä tukea. Kajaanissa toimivan Aktiivinen synnytys ry:n vapaahtoisten mielestä odottavilla äideillä oli vuonna 2019 paljon synnytykseen liittyvää epävarmuutta ja pelkoa. He perustelivat doula-palveluiden tarvetta omilla huonoilla kokemuksillaan terveydenhuollosta. Yhdistyksen mukaan vertaistukena tarjottava tukihenkilöpalvelu on lisäpalvelu terveydenhuollon toimintojen rinnalla. ==Lähteet== Luokka:Raskaus ja synnytys Luokka:Vapaaehtoistyö
Juhana Emil Sandelius

Juhana (Juho) Emil Sandelius (6. joulukuuta 1869 Naantalin maalaiskunta – 20. heinäkuuta 1923 Naantalin maalaiskunta) oli suomalainen juristi ja valtiopäivämies. Sandeliuksen vanhemmat olivat ratsutilallinen Johan Fredrik Sandelius ja Gustava Karolina Österman ja puoliso vuodesta 1890 Sofia Aleksandra (Sanni) Askala. Sandelius suoritti filosofian kandidaatin tutkinnon 1894 ja molempien oikeuksien kandidaatin tutkinnon 1902, varatuomarin arvon hän sai 1904. Hän oli Turun hovioikeuden asessori vuodesta 1915 ja tilanomistaja Naantalin maalaiskunnassa, josta hän oli Maskun tuomiokunnan edustaja talonpoikaissäädyssä valtiopäivillä 1905–1906.Ylioppilasmatrikkeli 1853–1899 Viitattu 11.11.2020. ==Lähteet== Luokka:Suomalaiset juristit Luokka: Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1869 syntyneet Luokka:Vuonna 1923 kuolleet
Cecilia Andersson

Cecilia Christine Elisabeth Andersson (s. 4. lokakuuta 1982 Väddö, Norrtälje, Ruotsi) on ruotsalainen jääkiekkoilija, jonka pelipaikka oli maalivahti. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 2006 Torinossa, jolloin Ruotsi sijoittui hopealle. Andersson oli turnauksessa Kim Martinin varamaalivahti ja pelasi kaksi ottelua päästäen niissä kahdeksan maalia. MM-kilpailuissa hän edusti maajoukkuettaan 2005 Ruotsissa, joissa Ruotsi saavutti pronssia ja Andersson pelasi kolme ottelua. Yhteensä hän pelasi urallaan 40 maaottelua. Seuratasolla Andersson edusti urallaan Concordia Stingersia ja CWHL:n Montréal Starsia. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1982 syntyneet Luokka:Elävät henkilöt
Yuzawa (Akita)

Yuzawa () on Japanin kaupunki Honshūn saarella Tōhokun alueella Akitan prefektuurissa. Se sijaitsee sisämaassa prefektuurin kaakkoisosassa Yokoten allaslaakson eteläreunalla. Idässä kaupungin alue nousee Ōuvuorille, lännessä Dewavuorille. Etelässä kaupunki rajautuu Miyagin ja Yamagatan prefektuureihin. Yuzawassa on 43 489 asukasta (lokakuussa 2020) ja sen pinta-ala on 790,91 neliökilometriä. Onodera-klaani perusti Yuzawaan linnan jo Kamakura-kaudella. 1600-luvun alusta lähtien Yuzawa kehittyi yhtenä Ushū-kaidō-tiereitin postiasemista (shukuba), jonka kautta Akitaan vietiin hopeaa Innain hopeakaivokselta. Sitä hallitsi Satake-klaanin haara osana Akitan daimiokuntaa. Tärkeä perinteinen elinkeino on saken valmistus. Kaupungissa on myös puu-, huonekalu-, tekstiili- ja elektroniikkateollisuutta. Lisäksi se tunnetaan lakkatöistä ja udon-nuudeleista (Inaniwa-udon). Kaupunkioikeudet Yuzawa sai laajan kuntaliitoksen yhteydessä vuonna 1954. Kaupunki laajeni huomattavasti vuonna 2005, kun siihen liitettiin Inakawan ja Ogachin maaseutukaupungit sekä Minasen kyläkunta. Yuzawaan kuuluvilla maaseutualueilla viljellään riisin lisäksi hedelmiä, kuten omenoita. Yuzawan kaakkoisosa kuuluu Kurikoman puolikansallispuistoon. Seudulla toimii useita kuumia lähteitä, kuten Akinomiyan onsen-kylä, Doroyu-onsen ja Oyasukyō-onsen. Yuzawaa palvelee JR Higashi-Nihonin Ōu-päälinja. == Kuvia == Tiedosto:OyasuValley2.JPG|Oyasun rotko Tiedosto:Komachi-dou in Yuzawa, Akita 20180721a.jpg|Komachi-dō Tiedosto:KawarageJigoku3.JPG|Kawaragen ”helvettiä” Tiedosto:East entrance of Yuzawa station.jpg|Yuzawan rautatieasema Tiedosto:Yuzawa city center area Aerial photograph.1976.jpg|Yuzawan kantakaupunki vuoden 1976 ilmakuvassa == Lähteet == == Aiheesta muualla == * Kaupungin internetsivut Luokka:Akitan prefektuurin kaupungit
Aurvandil

Aurvandil on skandinaavisessa mytologiassa jättiläinen ja näkijätär Gróan aviomies. Thor heitti Aurvandilin jäätyneen varpaan taivaalle, jossa se muuttui kirkkaaksi tähdeksi. Kun Thorin ja Hrungnir-jättiläisen välisessä taistelussa Thorin päähän oli uponnut kivensirpale, tarjoutui Gróa poistamaan sen ja lauloi loitsunsa Thorin pään yllä, kunnes kivi alkoi irrota. Kun Thor ajatteli toiveikkaasti, että sirpale poistetaan, hän halusi palkita Gróan loitsuistaan. Hän kertoi Gróalle, että oli kahlannut pohjoisesta Élivágarin yli ja kantanut Gróan aviomiehen Aurvandilin selässään olevassa korissa Jotunheimista. Yksi Aurvandilin varpaista oli juuttunut koriin ja jäätynyt kiinni. Thor katkaisi varpaan ja heitti sen taivaalle, missä siitä tuli tähti nimeltä Aurvandilin varvas. Hän lisäsi, että ei menisi kauan kun Aurvandil palaisi kotiin. Gróa oli niin iloinen miehensä paluusta, että unohti loitsunsa. Niinpä kivensirpale jäi Thorin otsaan. == Lähteet== Luokka:Skandinaavisen mytologian jättiläiset
Gróa

Gróa on skandinaavisessa mytologiassa Svipdagsmálin Grógaldr-runossa esiintyvä völva, näkijätär tai ennustajatar, jonka hänen poikansa Svipdag kutsuu haudan takaa. Gróa auttaa Svipdagia morsiamen löytämistä edellyttävässä tehtävässä lausumalla yhdeksän loitsua. Ne lausuttuaan Gróa sanoo pojalleen, ettei mikään estä tämän tahtoa ja että hänellä on runsaasti onnea, ja kehottaa häntä muistamaan äitinsä sanat. Svipdag rohkaistuu ja lähtee etsimään morsiantaan Menglöðiä. Toisessa tarinassa kerrotaan, että Gróa yritti loitsuin poistaa Thorin otsaan juuttuneen kivensirpaleen. On epäselvää, ovatko he yksi ja sama henkilö. == Lähteet == Luokka:Skandinaavinen mytologia
Papinmarjat

Papinmarjat (Ximenia) on laajasti määriteltyyn Olacaceae-heimoon tai siitä omaksi heimokseen erotettuun Ximeniaceae-heimoon kuuluva kasvisuku. Sukuun kuuluu 10–25 lajia. == Lajeja == * Ximenia americana – luumupapinmarja * Ximenia caffra * Ximenia coriacea * Ximenia glauca * Ximenia horrida * Ximenia intermedia * Ximenia parviflora * Ximenia perrieri * Ximenia pubescens * Ximenia roigii == Lähteet == == Aiheesta muualla == * Laji.fi: Papinmarjat (Ximenia) * iNaturalist: Suku Ximenia * ITIS: Ximenia * United States Department of Agriculture (USDA): Ximenia * Flora of China: Ximenia * UniProt: Taxonomy - Ximenia * Global Biodiversity Information Facility (GBIF): Ximenia Luokka:Santalales
Ruotolehdet

Ruotolehdet (Strombosia) on joko laajasti käsitettyyn Olacaceae-heimoon tai siitä omaksi heimokseen rajattuun Strombosiaceae-heimoon kuuluva kasvisuku. Sukuun kuuluu noin 10–30 lajia. == Lajeja == * Strombosia ceylanica * Strombosia fleuryana * Strombosia glaucescens * Strombosia gossweileri * Strombosia grandifolia * Strombosia nigropunctata * Strombosia pustulata * Strombosia scheffleri – mortteliruotolehti * Strombosia zenkeri == Lähteet == == Aiheesta muualla == * Laji.fi: Ruotolehdet (Strombosia) * iNaturalist: Ruotolehdet (Strombosia) * UniProt: Taxonomy – Strombosia * Global Biodiversity Information Facility (GBIF): Strombosia Luokka:Santalales
Welcome (vuoden 2007 elokuva)

Welcome on intialainen hindinkielinen komediaelokuva vuodelta 2007. Sen on ohjannut Anees Bazmee ja pääosia näyttelevät Feroz Khan, Anil Kapoor, Nana Patekar, Akshay Kumar, Katrina Kaif, Paresh Rawal ja Mallika Sherawat. == Näyttelijät == == Soundtrack == == Vastaanotto == Box Office India julisti Welcomen ”superhitiksi”. == Jatko-osa == Elokuvan jatko-osa Welcome Back sai ensi-iltansa vuonna 2015. Elokuvasarjan kolmas osa nimeltään Welcome to the Jungle on suunnitteilla. == Lähteet == == Aiheesta muualla == * * Luokka:Vuoden 2007 intialaiset elokuvat Luokka:Intialaiset komediaelokuvat Luokka:Hindinkieliset elokuvat
T. N. Krishnan

Tripunithura Narayanaiyer Krishnan (1928 Kerala – 2. marraskuuta 2020 Chennai) oli intialainen karnaattisen musiikin viulisti.Violinist T.N. Krishnan is no more The Hindu Krishnan sai musiikkiopetusta isältään A. Narayana Iyeriltä ja oli Chennaihin vuonna 1942 siirryttyään Semmangudi Srinivasa Iyerin oppilas. Hän piti ensimmäisen soolokonserttinsa Thiruvananthapuramissa vuonna 1939. Soolouransa ohella Krishnan säesti esimerkiksi Ariyakudi Ramanuja Iyengaria, Musiri Subramania Iyeria, G. N. Balasubramaniamia, Madurai Mani Iyeriä, Chembaita, M. D. Ramanathania ja Maharajapuram Viswanatha Iyeria. Krishnan toimi musiikkiprofessorina Chennaissa ja pääsi sittemmin musiikki- ja taidekoulun dekaaniksi Delhin yliopistoon. Hän sai monia palkintoja, kuten Sangita Kalanidhin, Padma Bhushanin ja Padma Vibhushanin. Hän ei lopettanut musiikkiuraansa ennen kuolemaansa vuonna 2020. Hänellä oli vaimo, poika ja tytär. == Lähteet == Luokka:Intialaiset muusikot Luokka:Viulistit Luokka:Vuonna 1928 syntyneet Luokka:Vuonna 2020 kuolleet
In-house-yhtiö

In-house-yhtiö on valtion, kunnan tai kuntayhtymän omistama ja niiden määräysvallassa oleva, tavallisesti osakeyhtiö, jolta tehdyt hankinnat voidaan toteuttaa ilman hankintalain mukaista kilpailutusta. == In-house-järjestely ja hankintojen kilpailutus == Valtion, kuntien ja kuntayhtymien on kilpailutettava hankintansa siten, kuin hankintalaissa eli laissa julkisista hankinnoista ja käyttöoikeussopimuksista säädetään. In-house-järjestely perustuu hankintalain 15 §:ään, jonka mukaan lakia ei sovelleta hankintaan, jonka valtio tai kunta tekee omalta sidosyksiköltään. Sidosyksiköllä tarkoitetaan muodollisesti erillistä ja päätöksenteon kannalta itsenäistä yksikköä. Valtion, kunnan tai kuntayhtymän tulee yksin tai yhdessä muiden hankintayksiköiden kanssa käyttää määräysvaltaa yksikköön samalla tavoin, kuin omiin toimipaikkoihinsa. In-house-yhtiöllä voi olla enintään 5 prosentin ja enintään 500 000 euron osuus liiketoiminnastaan muiden kuin valtion, kuntien tai kuntayhtymien kanssa, joiden määräysvallassa se on. == In-house ja out- house -järjestely == Kuntien ja kuntayhtymien toimintojen yhtiöittämistä on lisännyt yhtiömuotoisen toiminnan joustavuus verrattuna kunnan ja kuntayhtymän toimintaan sekä useissa tapauksissa paremmat mahdollisuudet kilpailla työvoimasta palkoilla ja muilla työehdoilla. In-house-järjestelyn mahdollisuus on ollut yksi syy edellä mainittujen lisäksi. Kuntalain mukaan kuntien ja kuntayhtymien tulee yhtiöittää toimintansa silloin, kun toimintaa harjoitetaan kilpailutilanteessa markkinoilla. Out-house-järjestely on toteutettava tilanteessa, jossa yli 5 prosenttia liiketoiminnasta tapahtuu kilpailluilla markkinoilla.Out-house-yhtiöllä tarkoitetaan valtion, kunnan tai kuntayhtymän omistamaa yhtiötä, joka toimii markkinoilla eikä täytä sidosyksikkökriteereitä. == Lähteet == Luokka:Julkinen talous *
Rovja

Rovja () on Luoteis-Venäjällä Pihkovan alueella virtaava 10 kilometriä pitkä joki, joka laskee Peipsijärveen. == Joen kulku == Joki sijaitsee Remdovskin luonnonpuistossa () saman nimisellä niemimaalla . Se mutkittelee suolla loivilla kaarteilla ja joen keskijuoksulla sen uoma on 2–3 kertaa leveämpi. Joen ympäristö on tietöntä ja asumatonta suomaata. Niemimaan keskellä kulkee niemen suuntainen harjanne, jossa on pientä asutusta ja viljelymaata. == Luontoarvoja == Rovjan ympäristö sijaitsee suomaan tasaisella osalla, johon Peipsijärven vedenpinnan korkeusvaihtelut vaikuttavat. Vuosittaiset korkeusvaihtelut voivat olla noin metrin. Rovjan uoma on sen pituuteen verrattuna leveä ja joen uoman pudotus on vähäinen, jolloin järven korkeusvaihtelut tuntuvat koko uoman pituudelta. Korkeanveden aikana koko suo saa järvestä lisäkosteutta. Remdovskin luonnonpuisto perustettiin vuonna 1985 harvinaisten kasvien ja eläinten suojelemiseksi. == Valuma-alue ja sivu-uomat == Rovja sijaitsee Narvanjoen vesistöalueessa Peipsijärven alueella. Joki laskee Peipsijärven Kuumajärven itärantaan. Peipsijärven pohjoispäästä alkava Narvanjoki jatkaa vesireittiä pohjoiseen päin ja laskee lopuksi Suomenlahteen. Rovjan valuma-alue kuuluu Pihkovan alueessa Outovan piiriin. Rovjan sivu-uomat ovat varsin lyhyitä. Samalla suoalueella sijaitsee yksinäinen suojärvi Verhojeoje (). == Hallintoalue == Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027527 . == Huomautuksia == == Lähteet == Luokka:Pihkovan alueen joet Luokka:Peipsijärven valuma-alue Luokka:Peipsijärven alue
John Greenleaf Whittier

John Greenleaf Whittier (17. joulukuuta 1807 Haverhill, Massachusetts, Yhdysvallat – 7. syyskuuta 1892 New Hampshire, Yhdysvallat) oli yhdysvaltalainen runoilija.Whittier, John Greenleaf, Nordisk familjebok 32. 1921 Whittier oli maanviljelijäperheestä. Hän työskenteli tilalla 18-vuotiaaksi ja loi työnsä kautta yhteyden luontoon ja seudun perimätietoon, jotka sittemmin näyttäytyivät hänen kuvauksissaan Uuden Englannin ulkoisessa ja sisäisessä maisemassa. Hän saattoi pienten ansioittensa avulla opiskella vuonna 1827 puoli vuotta Haverhill Academyssa ja myöhemmin vielä uudestaan. Hän toimitti 1829–1832 muutamia lehtiä ja hoiti sitten 4–5 vuotta kotitilaa. Raskas työ vaikutti pysyvästi hänen terveyteensä. Whittier oli jo poikavuosina tunnistanut runoilijankykynsä lukiessaan Robert Burnsia ja alkoi 1826 julkaista runojaan. Hän toteutti kirjoituksissaan kveekareiden periaatteita puolustaessaan orjien vapauttamista. Hän aloitti 1831 toimittajana orjuutta vastustavassa William Lloyd Garrisonin lehdessä The Liberator ja toimi vuodesta 1836 sihteerinä American Antislavery Societyssa. Samassa hengessä hän kirjoitti runoja, toimitti Philadelphiassa ilmestynyttä lehteä Pennsylvania Freeman ja uhmasi roskaväen hyökkäyksiäkin. Hän muutti 1840 Amesburyyn Massachusettsiin, omistautui runoudelle sekä kirjoitti National Era -lehteen ja vuodesta 1857 Atlantic monthlyyn. Whittier ei toiminut aktiivisesti politiikassa mutta valmisteli runsaasti sitä materiaalia, jonka pojalta republikaaninen puolue syntyi. Runoilijana Whittier oli periamerikkalainen ja lähes yhtä pidetty kuin kosmopoliittisempi Longfellow. Whittierista tuli kansallisrunoilija, joka puhui oikeudenmukaisuuden, humaaniuden ja uudistusten puolesta. Hän ylisti myös kansan yksinkertaista elämää, kuvasi maaseudun ammatteja raikkaasti ja vilpittömästi, ylisti runoissaan puritaanien marttyyrejä, paheksui orjuuden puolustajia, kirjoitti muistorunoja ystävistä ja maineikkaista henkilöistä sekä julkaisi lähes koko runoilijauransa ajan balladeja, joihin aiheita on antanut erityisesti Amerikan siirtomaa-ajan perimätieto. Hän käyttää sanastossa enemmän kielen anglosaksisia kuin romaanisia aineksia. Hänen runonsa eivät ole erityisen melodisia eivätkä mitallisesti monimuotoisia. Ajan mittaan runot kuitenkin hienostuivat muodoltaan. Hän kirjoitti myös proosaa sekä sekalaisia kirjoituksia eri aloilta. Hän julkaisi itse kootut teoksensa, ensin 1888 ja uuden painoksen 1896. Whittier oli kiinnostunut suomalaisesta kansanrunosta. Aihetta käsittelee Ernest J. Moyne artikkelissaan "John Greenleaf Whittier and Finland".Notes and Queries, The Journal of the Friends' Historical Society s. 191 "John Greenleaf Whittier and Finland", Scandinavian studies, vol. 44, no. i, Winter 1972, pp (ei täysin vapaasti luettava) == Lähteet == ==Aiheesta muualla== Luokka:Yhdysvaltalaiset runoilijat Luokka:Vuonna 1807 syntyneet Luokka:Vuonna 1892 kuolleet
Virginia Bonci

Virginia Bonci (5. tammikuuta 1949 – 9. marraskuuta 2020) oli romanialainen yleisurheilija. ==Lähteet== Luokka:Romanialaiset korkeushyppääjät Luokka:Vuonna 1949 syntyneet Luokka:Vuonna 2020 kuolleet
John Savage (pormestari)

John Savage (1814 Belfast – 1883) oli Belfastin pormestari vuonna 1872. Savagen isä oli myös nimeltään John Savage. Savage nuorempi kävi Glenavyn koulua. Hän oli myöhemmin varakas pellavakauppias Belfastissa, ja hän rakennutti vuonna 1867 Prospect Millin, joka valmisti pellavalankaa. Elokuussa 1872 Belfastin pormestarina Savage pyrki rauhoittamaan kaupungin mellakoita sulkemalla pubit ja valtuuttamalla sotilaat hajottamaan kaikki ulkona tapahtuvat väenkokoontumiset. == Lähteet == Luokka:Vuonna 1814 syntyneet Luokka:Vuonna 1883 kuolleet Luokka:Irlantilaiset poliitikot Luokka:Pormestarit Luokka:Belfastin historia
Amrita Singh

Amrita Singh (s. 9. helmikuuta 1958 Hadali, Punjab, Pakistan) on intialainen näyttelijä. Hän oli suosionsa huipulla hindinkielisessä elokuvateollisuudessa 1980-luvulla. Hän voitti parhaan naissivuosan Filmfare Awards -palkinnon elokuvasta Aaina vuodelta 1993. == Yksityiselämä == Singh oli naimisissa näyttelijä Saif Ali Khanin kanssa vuosina 1991–2004. He saivat kaksi lasta, näyttelijä Sara Ali Khanin (s. 1995) ja Ibrahim Ali Khanin (s. 2001). == Filmografia == Vuosi Elokuva Rooli Muuta 1983 Betaab Roma Singh Girji 1984 Sunny Amrita Duniya Roma Verma 1985 Saaheb Natasha ”Nikki” Mard Ruby 1986 Mera Dharam Durga Thakur Chameli Ki Shaadi Chameli Kala Dhanda Goray Log Rouva Ramola Gauri Shankar/Pooja Karamdaata Pinky Naam Rita 1987 Naam O Nishan Vanisha Khudgarz Rouva Sinha Thikana Shaila 1988 Mulzim Mala Kabzaa Rita Tamacha Maria Shukriyaa Neema Waaris Shibo Charnon Ki Saugandh Kanchan Singh Agnee Tara 1989 Sachai Ki Taqat Rouva Ram Singh Hathyar Suman Galiyon Ka Badshah Erikoisesiintyminen Ilaaka Neha Singh Batwara Roopa Toofan Taskuvaras Jaadugar Mona 1990 Veeru Dada Meena Karishma Kali Kaa Parvati Maut Ke Farishtey Aag Ka Dariya Kroadh Matki C.I.D. Meghna Saxena 1991 Sadhu Sant Meena Kapoor Paap Ki Aandhi Reshma Dharam Sankat Madhu Akayla Sapna Rupaye Dus Karod Aarthi Saxena Pyaar Ka Saaya Maya Gangadhami 1992 Raju Ban Gaya Gentleman Sapna L. Chhabria Suryavanshi Prinsessa Suryalekha Kal Ki Awaz Rehtori Nahim Bilgrami Dil Aashna Hai Rajlaxmi 1993 Aaina Roma Mathur Parhaan naissivuosan Filmfare Awards -palkinto Rang Indu 2002 23rd March 1931: Shaheed Vidya 2005 Kalyug Simi Roy Parhaan negatiivisen roolin Filmfare Awards -ehdokkuus 2007 Shootout at Lokhandwala Ratnaprabha Dolas Dus Kahaniyaan Mala 2010 Kajraare Zohra Baano 2013 Aurangzeb Neena Wadhwa 2014 2 States Kavita Malhotra Parhaan naissivuosan Filmfare Awards -ehdokkuus 2016 A Flying Jatt Rouva Dhillon 2017 Hindi Medium Rehtori Lodha 2019 Badla Rani Kaur Parhaan naissivuosan Filmfare Awards -ehdokkuus 2022 Heropanti 2 Hema == Lähteet == == Aiheesta muualla == * * Luokka:Intialaiset näyttelijät Luokka:Vuonna 1958 syntyneet Luokka:Elävät henkilöt
Eetu Rissanen (jalkapalloilija)

Eetu Rissanen (s. 15. lokakuuta 2002 Iisalmi) on suomalainen jalkapalloilija. Hän on pelipaikaltaan hyökkääjä.Eetu Rissanen Soccerway-sivustolla Rissanen on Pallo-Kerho 37:n kasvatti. Hän siirtyi Kuopion Palloseuraan kaudeksi 2019. Ensiesiintymisen Veikkausliigassa Rissanenteki 16-vuotiaana 20. huhtikuuta 2019. Kaudella 2019 hän oli kentällä neljässä Veikkausliiga-ottelussa, pelaten pääosin A-junioreissa ja Kakkosta pelanneessa yhteistyöseura SC KuFu-98:ssa. Rissanen oli kuitenkin mukana Suomen mestaruuden voittaneessa KuPS:n joukkueessa. Rissanen lainattiin kesken kauden 2020 Ykkösessä pelanneen Vaasan Palloseuraan. Eetu Rissanen on pelannut 25 poikamaaottelua ja tehnyt niissä kuusi maalia vuosina 2017–2019. == Saavutukset == * Suomen mestaruus 2019 * A-junioreiden Suomen mestaruus 2019 === Lähteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 2002 syntyneet Luokka:Elävät henkilöt
Suokirjoahven

Suokirjoahven (Aequidens chimantanus) on kirjoahventen (Cichlidae) heimoon kuuluva makeissa vesissä elävä kalalaji. Se voi kasvaa korkeintaan 10,2 senttimetrin mittaiseksi. Suokirjoahventa tavataan endeemisenä eli kotoperäisenä Venezuelasta. Sopiva pH-arvo lajille on 4,6–5,6. == Lähteet == Luokka:Kirjoahvenet
August Michael Schauman

August Michael Schauman (27. syyskuuta 1852 Helsinki – 30. tammikuuta 1950 Helsinki) oli suomalainen juristi, pormestari ja valtiopäivämies. Schaumanin vanhemmat olivat professori, piispa Frans Ludvig Schauman ja Fredrika Kristina Gylich ja puoliso vuodesta 1886 Johanna Boman (k. 1937). Schauman tuli ylioppilaaksi 1872 ja suoritti oikeustutkinnon 1879. Hän tuli Suomen sotakomissariaatin kanslistiksi 1870 ja Porvoon oikeusneuvosmieheksi 1883. Porvoon pormestarina Schauman toimi 1895–1915, joskin hän oli virasta erotettuna 1903–1906. Hän toimi Porvoossa myös Yhdyspankin konttorin hallituksessa. Schauman edusti sukuaan aatelissäädyssä valtiopäivillä 1885 ja 1894.Ylioppilasmatrikkeli 1853–1899: August Michael Schauman (Viitattu 12.11.2020)Kuolleita. Helsingin Sanomat, 1.2.1950, s. 7. Schaumanin veli oli virka- ja valtiopäivämies Karl Frans Johan Schauman.Biografia-sampo: Frans Ludvig Schauman Viitattu 3.8.2021. ==Lähteet== Luokka:Suomalaiset juristit Luokka: Suomalaiset virkamiehet Luokka:Porvoon pormestarit ja kaupunginjohtajat Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1852 syntyneet Luokka:Vuonna 1950 kuolleet
Berndt Gustaf Knut Björn Waldemar Schauman

Berndt Gustaf Knut Björn Waldemar Schauman (23. heinäkuuta 1857 Uusikaupunki – 25. toukokuuta 1914 Helsinki) oli suomalainen juristi, pormestari ja valtiopäivämies. ==Henkilöhistoria== Schaumanin vanhemmat olivat kapteeni Knut Schauman ja Eva Constance Elisabeth Holmberg ja puoliso vuodesta 1889 Berta Hahl. Schauman suoritti oikeustutkinnon 1884 ja sai varatuomarin arvon 1886. Hän tuli Suomen sotakomissariaatin kanslistiksi 1887 ja toimi Tammisaaren pormestarina 1889–1907, joskin hän oli virasta erotettuna 1903–1906. Maanjako- oikeuden puheenjohtajana Schauman toimi 1893–1903 ja Suomen Hypoteekkiyhdistyksen asiamiehenä vuodesta 1907. Hän edusti sukuaan aatelissäädyssä valtiopäivillä 1891, 1894, 1899, 1904–1905 ja 1905–1906.Ylioppilasmatrikkeli 1853–1899 Viitattu 12.11.2020. Jääkärieversti, toimitusjohtaja Eric Schauman oli Berndt Gustaf Knut Björn Waldemar Schaumanin poika. ==Julkaisuja== * Några ord om brännvinslagstiftningen i Norge och dess verkningar, 1906 * En blick på rusdryckslagstiftningen i Amerika, 1907, B. Schauman, A. Ziliiacus ==Lähteet== Luokka:Suomalaiset juristit Luokka:Suomen suuriruhtinaskunnan virkamiehet Luokka:Tammisaaren kaupunginjohtajat ja pormestarit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1857 syntyneet Luokka:Vuonna 1914 kuolleet
Toyota Supra (1993)

Toyota Supra A80 on Toyota Supran neljännen sukupolven malli, jota valmistettiin vuosina 1993–2002. Se korvasi edeltäneen A70-mallin ja seuraajaksi esiteltiin A90, tosin vasta vuonna 2019. Auto on erityisen suosittu virittäjien keskuudessa, mistä syystä täysin alkuperäisinä säilyneitä Supria on tarjolla varsin vähän. Tämän vuoksi vähän ajettujen alkuperäiskuntoisten autoyksilöiden hinnat ovat 2000-luvun kuluessa nousseet huomattavasti. == Toyota Supra A80 (1993–2002) == Neljännen sukupolven Supra esiteltiin Chicagon autonäyttelyssä 1993. Pääinsinööri Isao Suzukin alaisuudessa toteutettu suunnitteluprojekti kesti yhteensä neljä vuotta. Auton muotoilussa on hyvin paljon samoja piirteitä kuin 1960-luvun Toyota 2000GT -mallissa. Se oli edeltäjäänsä lyhyempi, matalampi, leveämpi ja 100 kilogrammaa kevyempi. Esimerkiksi konepelti, valinnaisena saatavana ollut targakatto ja useat alustan komponentit oli valmistettu alumiinista. Supra perustuu Lexus SC:n (myyty myös nimellä Toyota Soarer) lyhennetylle pohjalevylle. Auton voimanlähteenä käytettiin kuusisylinteristä 3,0-litraista 2JZ-rivimoottoria, joka oli saatavana sekä vapaasti hengittävänä että kaksoisturboahdettuna versiona. Vapaasti hengittävässä versiossa tehoa oli 220 hevosvoimaa ja turboahdetussa 320 hevosvoimaa. Turbomalliin oli saatavana suurikokoinen takaspoileri. Turboahtimista ensimmäistä käytetään moottorin alemmilla kierrosluvuilla ja toinen ahdin käynnistyy mukaan sen pariksi korkeammalla kierrosalueella. 2JX -moottori on tunnettu luotettavuudestaan ja se on helposti viritettävissä. Varsin pienillä muutoksilla siitä on mahdollista ottaa irti tehoa noin 700 hevosvoiman verran, mutta moottorissa on virityspotentiaalia jopa lähes tuhanteen hevosvoimaan saakka. Voimansiirtona vapaasti hengittävässä versiossa käytettiin viisivaihteista manuaalivaihteistoa, kun taas turboversiossa vaihteisto oli uusi Getragin kanssa yhteistyössä kehitetty kuusivaihteinen. Molempien moottoriversioiden yhteyteen sai halutessaan myös neliportaisen automaattivaihteiston. Supraan oli saatavana aktiivinen etuspoileri, joka tulee automaattisesti esiin nopeuden ylittäessä 90 km/h. Kuljettajan on mahdollista myös ohjata spoilerin toimintaa käsin ohjaamossa olevalla painikkeella. Vuonna 1997 Supra sai vähäisen kasvojenkohotuksen, huomattavimpana tummapohjaiset ajovaloumpiot. Sisälle tuli uudenmallinen ohjauspyörä, ja myös esimerkiksi mittaristoon ja radion hallintalaitteisiin oli tehty pieniä uudistuksia. Supran vienti Yhdysvaltojen markkinoille lopetettiin vuonna 1998 pudonneiden myyntilukujen vuoksi, mutta Japanissa se säilyi mallistossa aina vuoteen 2002 saakka. Seuraava Supra-sukupolvi esiteltiin vasta vuonna 2019. Se on kehitetty Toyotan ja BMW:n välisessä yhteistyössä, ja auton tekniikka on peräisin BMW Z4 (G29) -urheiluautomallista. == Lähteet == == Aiheesta muualla == Supra (1993) Luokka:S-segmentin autot Luokka:1990-luvun autot Luokka:2000-vuosikymmenen autot
Jere Hiltunen

Jere Hiltunen (s. 11. kesäkuuta 1999 Kontiolahti) on suomalainen jalkapalloilija, joka edustaa Ykkösessä pelaavaa joensuulaista JIPPOa.Jere Hiltunen Soccerway-sivustolla Hän on pelipaikaltaan puolustaja. Hiltunen aloitti junioriuransa kotiseudullaan Kontiolahdella yhdessä kaksosveljensä Joonan kanssa Lehmon Pallo -77:n riveissä. He pelasivat kaudella 2015 Kakkosessa pelanneen JIPPOn riveissä. He siirtyivät edelleen kaudella 2016 Kuopioon ja pelasivat aluksi Kuopion Palloseuran (KuPS) A-junioreiden ja Kakkosessa pelanneen yhteistyöseura SC KuFu-98n riveissä. Jere ja Joona tekivät kauden 2018 alussa monivuotisen sopimuksen KuPS:n kanssa. Enimmäkseen he pelasivat yhteistyöseura SC KuFu-98:ssa. Jere Hiltunen nousi Kuopion Palloseuran edustusjoukkueeseen kaudella 2018. Hän pääsi kentälle ensimmäisellä kaudella yhdeksässä ottelussa ja seuraavalla kaudella 2019 neljä kertaa, jolloin hän oli SM-kultaa voittaneen KuPS:n riveissä. Ensiesiintymisen Veikkausliigassa hän teki 22. toukokuuta 2018 ottelussa KuPS-VPS aivan pelin loppuhetkillä. Kaudella 2020 Jere ja Joona Hiltunen palasivat takaisin Joensuuhun ja olivat nostamassa JIPPOa kaudella 2020 Kakkosen lohkovoittajina Ykköseen. Kesäkuussa 2018 Jere Hiltunen pelasi kaksi maaottelunsa Suomen U19-joukkueessa Montenegroa vastaan. == Saavutukset == Veikkausliiga: * Suomen mestaruus: 2019 * Suomen mestaruuspronssia: 2018 * A-nuorten SM-kultaa: 2019 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1999 syntyneet Luokka:Elävät henkilöt
Annika Hirvonen

Hanna Annika Hirvonen (aik. Hirvonen Falk, s. 2. kesäkuuta 1989 Sundbyberg) on ruotsalainen poliitikko, joka edustaa ympäristöpuoluetta. Hän nousi valtiopäiväedustajaksi kesäkuussa 2014 Peter Erikssonin siirryttyä europarlamenttiin. Hirvonen valittiin valtiopäiville myös vuosien 2014 ja 2019 valtiopäivävaaleissa. Hirvonen on ollut ympäristöpuolueen valtiopäiväryhmän toinen puheenjohtaja yhdessä Janine Alm Ericsonin kanssa marraskuusta 2019 lähtien. Syyskuussa 2020 hän ilmoitti pyrkivänsä myös puolueen johtoon vuonna 2021 järjestettävässä puheenjohtajavaalissa. Hirvosen isä on syntynyt Heinävedellä ja kasvanut Nastolassa. Hänen äitinsä vanhemmat muuttivat Ruotsiin 1950-luvulla Tampereelta ja Äkäslompolosta. == Lähteet == == Aiheesta muualla == Luokka:Ruotsin kansanedustajat Luokka:Ympäristöpuolue vihreiden poliitikot Luokka:Vuonna 1989 syntyneet Luokka:Elävät henkilöt
Inowrocławin piirikunta

Inowrocławin piirikunta () on Puolan piirikunta Kujavia-Pommerin voivodikunnassa. Sen väkiluku oli vuoden 2019 lopussa 159 184\. Piirikunta jakautuu hallintokeskus Inowrocławin kaupunkikuntaan sekä kahdeksaan maalaiskuntaan (Dąbrowa Biskupia, Gniewkowo (sisältää Gniewkowon kaupungin), Inowrocław, Janikowo (sisältää Janikowon kaupungin), Kruszwica (sisältää Kruszwican kaupungin), Pakość (sisältää Pakośćin kaupungin), Rojewo sekä Złotniki Kujawskie). Inowrocławin piirikunnalla on yhteistä rajaa Bydgoszczin, Toruńin, Aleksandrówin, Radziejówin, Koninin, Mogilnon ja Żninin piirikuntien kanssa. Sen pinta-alasta arviolta 10,3 prosenttia oli metsän peitossa vuonna 2018. Inowrocławin piirikunnan työttömyysaste oli vuoden 2018 lopussa 10,9 prosenttia. Luku on huomattavan suuri sekä Kujavia-Pommerin voivodikunnan että koko Puolan työttömyyslukuihin verrattuna. Vuoden 2019 lopussa Inowrocławin piirikunnassa oli 159 814 asukasta, joista 51,5 prosenttia naispuolisia ja 48,5 prosenttia miespuolisia. Puolan väestönlaskennassa 2011 väkiluvun laskettiin olevan 165 207 ja sen ennakoidaan vuoteen 2050 mennessä pienenevän 125 462 asukkaaseen. Alle 18-vuotiaiden osuus piirikunnan väestöstä oli vuoden 2019 lopussa 16,8 prosenttia, työikäisten 61,2 prosenttia ja eläkeikäisten 22 prosenttia väestön keski-iän ollessa 42,5 vuotta. Elävänä syntyi vuonna 2019 yhteensä 1 376 lasta. == Lähteet == Luokka:Kujavia-Pommerin piirikunnat
Astyra (Myysia)

Astyra (, myös Astyron, tai Astyra Mysia, ) oli antiikin aikainen kaupunki ja kaupunkivaltio (polis) Myysiassa Vähän-Aasian luoteisosassa nykyisen Turkin alueella. Se sijoitetaan lähelle nykyistä Balıkesirin maakunnan Akçayta. == Maantiede == Astyran poliksen kaupunkikeskus sijaitsi Myysian alueella Theben tasangolla Antandroksen ja Adramyttionin välisellä alueella.Strabon: Geografika s. 613.Pomponius Mela: De situ orbis 1.19. Pseudo-Skylaks luki kaupungin kuitenkin osaksi Lyydiaa.Pseudo-Skylaks: Periplus 98. Kaupunki on sijoitettu Adramyttioninlahden (nyk. Edremitinlahti) rannalle lähelle nykyistä Akçayta noin 12 kilometriä länteen nykyisestä Edremitin kaupungista. Astyran kaupunkivaltion hallussa ollut alue oli suhteellisen pienikokoinen, ja sen kooksi on arvioitu alle 25 neliökilometriä. Kaupungin lähellä oli Sapra- niminen järvi, joka oli yhteydessä mereen. Pausanias kertoo, että Astyrassa oli mustaa ja kuumaa vettä virrannut lähde, jonka hän oli itse nähnyt.Pausanias: Kreikan kuvaus 4.35.10. Hän kuitenkin sijoitti Astyran Atarneukseen. Tästä voidaan päätellä, että joko Atarneuksessa oli erillinen Astyra, tai sitten Pausanias tekee tässä virheen. Kaupunkia ei tule sekoittaa myöskään toiseen Astyraan eli Astyra Troikaan Troaksessa. == Historia == Astyran historiasta ei tiedetä paljoakaan. Se oli olemassa klassiselta kaudelta myöhäisantiikkiin. Strabon kuvasi paikan kyläksi (kōmē), joka oli aiemmin ollut pieni kaupunki (polikhnē) Antandroksen alaisuudessa. Nykytutkimuksessa Astyra on luettu polisten eli itsenäisten kaupunkivaltioiden joukkoon. Klassisella kaudella 400-luvulla eaa. kaupunki kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 454/453–438/437 eaa. Astyra löi omaa hopearahaa 400-luvulta eaa. ja pronssirahaa 300-luvulta eaa. lähtien. Kaupunki oli lakannut olemasta Plinius vanhemman aikaan tultaessa. Hän käytti kaupungista nimimuotoa Astyre. Kaupungin kansalaisesta käytettiin etnonyymiä Astyrēnos (Mysos) (). == Rakennukset ja löydökset == Astyraa ei tunneta arkeologisesti. Antiikin kirjallisten lähteiden perusteella kaupungissa oli Artemis Astyrenelle omistettu temppeli, jota antandroslaiset valvoivat.Ksenofon: Hellenika 4.1.41. == Lähteet == Luokka:Myysian kaupungit Luokka:Balıkesirin maakunta
Astyra (Troas)

Astyra (, myös Astyra Troika, ) oli antiikin aikainen kaupunki ja kaupunkivaltio (polis) Troaksessa Vähän-Aasian luoteisosassa nykyisen Turkin alueella. Se sijoitetaan lähelle nykyistä Çanakkalea. Astyra Troikan historiasta ei tiedetä juuri mitään. Strabonin mukaan kaupunki oli aiemmin ollut itsenäinen, mutta hänen aikanaan se oli raunioina ja sen alue oli tullut Abydoksen haltuun. Alueella oli aiemmin ollut kultakaivoksia, mutta nekin olivat ehtyneet jo ennen Strabonin aikaa.Strabon: Geografika 13.1.23. Vaikka kaupunki on nykytutkimuksessa luettu polisten eli itsenäisten kaupunkivaltioiden joukkoon, sen todellinen asema tunnetaan kuitenkin huonosti. Klassisella kaudella 400-luvulla eaa. Astyra Troika kuului Ateenan johtamaan Deloksen meriliittoon, tai ainakin sen nimi esiintyy liiton verotusluetteloissa vuonna 425/424 eaa. Kaupunkia ei tule sekoittaa tunnetumpaan Astyraan Myysiassa. == Lähteet == Luokka:Çanakkalen maakunta Luokka:Troaksen kaupungit
Astyra

Astyra voi viitata seuraaviin: * Astyra, antiikin aikainen kaupunki Myysiassa Vähässä-Aasiassa * Astyra, antiikin aikainen kaupunki Troaksessa Vähässä- Aasiassa * Astyra, katkojen suku